sukhrobnurali/uzbek-legal-corpus huggingface dataset:
SUDNING HAL QILUV QARORIGA ASOSAN NIKOH BEKOR QILINIShI BOʻYIChA HISOBOT VARAQASINI TOʻLDIRISh TOʻGʻRISIDA YOʻRIQNOMANI OʻZ KUChINI YOʻQOTGAN DEB TOPISh HAQIDA
(resolution, 2008-04-21)

Oʻzbekiston Respublikasi Vazirlar Mahkamasining 2003-yil 8-yanvardagi 8-sonli qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga va Vazirlar Mahkamasining 2003-yil 27-avgustdagi 370-sonli qarori bilan tasdiqlangan Oʻzbekiston Respublikasi Adliya vazirligi toʻgʻrisidagi nizomga muvofiq Oʻzbekiston Respublikasi Davlat statistika qoʻmitasi va Adliya vazirligi qaror qiladi: 1. Makroiqtisodiyot va statistika vazirligi va Adliya vazirligi tomonidan 2000-yil 16-avgustdagi 02-230, 20-15-323-son bilan tasdiqlangan “Sudning hal qiluv qaroriga asosan nikoh bekor qilinishi boʻyicha hisobot varaqasini toʻldirish toʻgʻrisida yoʻriqnoma” (2000-yil 25-avgust, roʻyxat raqami 961 — Meʼyoriy hujjatlar axborotnomasi, 2000-y., 16-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI DAVLAT TAShKILOTLARIDA ELEKTRON MAʼLUMOTLAR BAZASINI YaRATISh VA FOYDALANISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(order, 2008-04-21)

Oʻzbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishini muvofiqlashtirish va boshqarishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 31-32-son, 311-modda) muvofiq buyuraman: 1. Fan va texnika davlat qoʻmitasining 1995-yil 27-oktabrdagi qarori bilan tasdiqlangan “Oʻzbekiston Respublikasi davlat tashkilotlarida elektron maʼlumotlar bazasini yaratish va foydalanish tartibi toʻgʻrisidagi nizom” (1995-yil 13-noyabr, roʻyxat raqami 190) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
KIChIK VA OʻRTA KORXONALARNING IQTISODIY NOChORLIGI BELGILARINI ANIQLASh TARTIBINI OʻZ KUChINI YOʻQOTGAN DEB TOPISh HAQIDA
(resolution, 2008-04-21)

“Bankrotlik toʻgʻrisida”gi Oʻzbekiston Respublikasining Qonuniga va Oʻzbekiston Respublikasi Prezidentining 2005-yil 2-maydagi PQ-66-sonli qarori bilan tasdiqlangan “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisida”gi nizomga (Oʻzbekiston Respublikasi qonun hujjatlari toʻplami, 2005-yil, 17-18-son, 130-modda) muvofiq Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Oʻzbekiston Respublikasi Makroiqtisodiyot va statistika vazirligi qoshidagi Iqtisodiy nochor korxonalar ishlari qoʻmitasi tomonidan tasdiqlangan “Kichik va oʻrta korxonalarning iqtisodiy nochorligi belgilarini aniqlash tartibi” (1999-yil 9-oktabr, roʻyxat raqami 829) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatiga olingan kundan boshlab oʻn kun oʻtgach kuchga kiritiladi. 3. Mazkur qaror Oʻzbekiston Respublikasi Savdo-sanoat palatasi bilan kelishilgan.
STANDARTLAShTIRISh, METROLOGIYA SOHASIDAGI QONUN BUZILIShLARI UChUN JARIMALAR UNDIRISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(order, 2008-04-21)

Oʻzbekiston Respublikasining 2006-yil 10-oktabrdagi “Tadbirkorlik subyektlarini huquqiy himoya qilish tizimi takomillashtirilganligi hamda ularning moliyaviy javobgarligi erkinlashtirilganligi munosabati bilan Oʻzbekiston Respublikasining ayrim qonun hujjatlariga oʻzgartirish va qoʻshimchalar kiritish toʻgʻrisida”gi OʻRQ-59-son Qonuni va Vazirlar Mahkamasining 2006-yil 10-noyabrdagi “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisidagi (“Tadbirkorlik subyektlarini huquqiy himoya qilish tizimi takomillashtirilganligi hamda ularning moliyaviy javobgarligi erkinlashtirilganligi munosabati bilan Oʻzbekiston Respublikasining ayrim qonun hujjatlariga oʻzgartirish va qoʻshimchalar kiritish toʻgʻrisida”gi Oʻzbekiston Respublikasining 2006-yil 10-oktabrdagi OʻRQ-59-son Qonuni)” 235-sonli qaroriga muvofiq buyuraman: 1. Oʻzbekiston davlat standartlashtirish, metrologiya va sertifikatlashtirish markazi Bosh direktorining 1994-yil 27-oktabrdagi buyrugʻi bilan tasdiqlangan “Standartlashtirish, metrologiya sohasidagi qonun buzilishlari uchun jarimalar undirish tartibi toʻgʻrisidagi nizom” (1994-yil 10-noyabr, roʻyxat raqami 112) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI FAN VA TEXNIKA DAVLAT KOMITETIDA OLIY TAʼLIMDAN KEYINGI TAʼLIMIY TAYYORGARLIKNI (ASPIRANTURA VA DOKTORANTURA) AMALGA OShIRADIGAN MUASSASALARNING ATTESTATSIYA IShLARINI KIRITISh VA KOʻRIB ChIQISh HAMDA ULARNI DAVLAT AKKREDITATSIYASIDAN OʻTKAZISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(order, 2008-04-21)

Oʻzbekiston Respublikasi Prezidentining 2006-yil 7-avgustdagi PQ-436-sonli “Fan va texnologiyalar rivojlanishini muvofiqlashtirish va boshqarishni takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2006-yil, 31-32-son, 311-modda) muvofiq buyuraman: 1. Fan va texnika davlat qoʻmitasining 1995-yil 30-maydagi 13-son qarori bilan tasdiqlangan “Oʻzbekiston Respublikasi Fan va texnika davlat komitetida oliy taʼlimdan keyingi taʼlimiy tayyorgarlikni (aspirantura va doktorantura) amalga oshiradigan muassasalarning attestatsiya ishlarini kiritish va koʻrib chiqish hamda ularni davlat akkreditatsiyasidan oʻtkazish tartibi toʻgʻrisidagi nizom” (1995-yil 7-iyun, roʻyxat raqami 152) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
AVIAKEROSIN YoQILGʻISI UChUN QATʼIY MIQDORDA BELGILANGAN AKSIZ SOLIGʻI STAVKASINI QAYTA KOʻRIB ChIQISh TOʻGʻRISIDA
(order, 2008-10-26)

Oʻzbekiston Respublikasi Prezidentining 2007-yil 12-dekabrdagi PQ-744-son “Oʻzbekiston Respublikasining 2008-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2007-yil, 52-son, 534-modda) 12-1-sonli ilovasiga asosan buyuraman: 1. Aviakerosin yoqilgʻisi uchun belgilangan aksiz soligʻi stavkasi qayta koʻrib chiqilib, 25 250 soʻm/tonnaga miqdorida belgilansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
AVSTRIYA RESPUBLIKASI BILAN YaQIN ISTIQBOLDAGI HAMKORLIKNI YaNADA RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Tashqi ishlar vazirligi delegatsiyasining Avstriyaga 2008-yil 12-martdagi tashrifi davomida Oʻzbekiston Respublikasi Tashqi ishlar vazirligi hamda Avstriya Respublikasi Tashqi ishlar vazirligi oʻrtasida erishilgan ahdlashuvlarni toʻliq koʻlamda va oʻz vaqtida amalga oshirilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi bilan Avstriya Respublikasi oʻrtasida yaqin istiqboldagi hamkorlikni yanada rivojlantirish tadbirlari rejasi (keyingi oʻrinlarda Tadbirlar rejasi deb ataladi) ilovaga muvofiq tasdiqlansin. 2. Vazirliklar va idoralarning Tadbirlar rejasini bajarish boʻyicha faoliyatini muvofiqlashtirish Oʻzbekiston Respublikasi Tashqi ishlar vazirligiga yuklansin. 3. Vazirliklar va idoralar rahbarlari Tadbirlar rejasida nazarda tutilgan bandlarning oʻz vaqtida va sifatli bajarilishini taʼminlasinlar, ularning amalga oshirilishi toʻgʻrisida har chorakda Oʻzbekiston Respublikasi Vazirlar Mahkamasiga axborot taqdim etsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
SLOVAKIYA RESPUBLIKASI BILAN YaQIN ISTIQBOLDAGI HAMKORLIKNI YaNADA RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Respublikasi Tashqi ishlar vazirligi delegatsiyasining Slovakiyaga 2008-yil 13-14-mart davridagi tashrifi davomida Oʻzbekiston Respublikasi Tashqi ishlar vazirligi hamda Slovakiya Respublikasi Tashqi ishlar vazirligi oʻrtasida erishilgan ahdlashuvlarni toʻliq koʻlamda va oʻz vaqtida amalga oshirilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi bilan Slovakiya Respublikasi oʻrtasida yaqin istiqboldagi hamkorlikni yanada rivojlantirish tadbirlari rejasi (keyingi oʻrinlarda Tadbirlar rejasi deb ataladi) ilovaga muvofiq tasdiqlansin. 2. Vazirliklar va idoralarning Tadbirlar rejasini bajarish boʻyicha faoliyatini muvofiqlashtirish Oʻzbekiston Respublikasi Tashqi ishlar vazirligiga yuklansin. 3. Vazirliklar va idoralar rahbarlari Tadbirlar rejasida nazarda tutilgan bandlarning oʻz vaqtida va sifatli bajarilishini taʼminlasinlar, ularning amalga oshirilishi toʻgʻrisida har chorakda Oʻzbekiston Respublikasi Vazirlar Mahkamasiga axborot taqdim etsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
“SIQISH KOMPRESSOR STANSIYASI QURISH BILAN POMUQ KONINI OBOD QILISHNI YAKUNLASH” INVESTITSIYA LOYIHASINI AMALGA OSHIRISHGA DOIR QOʻSHIMCHA CHORA-TADBIRLAR TOʻGʻRISIDA
(resolution, 2008-04-17)

Oʻzbekiston Respublikasi Prezidentining “Siqish kompressor stansiyasi qurish bilan Pomuq konini obod qilishni yakunlash” investitsiya loyihasini amalga oshirish chora-tadbirlari toʻgʻrisida” 2007-yil 18-dekabrdagi PQ-749-son qarorini bajarish yuzasidan Vazirlar Mahkamasi qaror qiladi: 1. “Oʻzbekneftgaz” milliy xolding kompaniyasi hamda Oʻzbekiston Respublikasi Tiklanish va taraqqiyot jamgʻarmasi tomonidan “Siqish kompressor stansiyasi qurish bilan Pomuq konini obod qilishni yakunlash” loyihasini umumiy ekvivalent summasi 40,62 mln. dollar miqdorida moliyalashtirish toʻliq hajmda ochilganligi maʼlumot uchun qabul qilinsin. 2. Oʻzbekiston Respublikasi Moliya vazirligi va “Oʻzbekneftgaz” milliy xolding kompaniyasining loyihani tugallash uchun 1,5 yildan iborat imtiyozli davrni qoʻshgan holda muddati 5 yil boʻlgan, qayta moliyalashtiruvchi bankning 0,25 foizli marjasini qoʻshganda yillik 2,25 foizli stavka bilan “Oʻzsanoatqurilishbank” aksiyadorlik kompaniyasi orqali qayta moliyalashtiriladigan Oʻzbekiston Respublikasi Tiklanish va taraqqiyot jamgʻarmasining 21 mln. dollar miqdoridagi qoʻshimcha kreditini jalb etish toʻgʻrisidagi taklifiga rozilik berilsin. 3. Oʻzbekiston Respublikasi Tiklanish va taraqqiyot jamgʻarmasi, “Oʻzsanoatqurilishbank” aksiyadorlik kompaniyasi va “Oʻzbekneftgaz” milliy xolding kompaniyasi bir hafta muddatda tegishli kredit shartnomalarining belgilangan tartibda tuzilishini taʼminlasinlar. 4. “Oʻzbekneftgaz” milliy xolding kompaniyasi Adliya vazirligi, Moliya vazirligi, Iqtisodiyot vazirligi, Oʻzbekiston Respublikasi Tiklanish va taraqqiyot jamgʻarmasi hamda “Oʻzsanoatqurilishbank” aksiyadorlik kompaniyasi bilan birgalikda bir oy muddatda amaldagi normativ-huquqiy hujjatlarga ushbu qarordan kelib chiqadigan oʻzgartirish va qoʻshimchalar toʻgʻrisida takliflar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.R.Shaismatov zimmasiga yuklansin.
INVESTITSIYa LOYIHALARINING TEXNIK-IQTISODIY ASOSNOMALARINI OʻZBEKISTON RESPUBLIKASI TAShQI IQTISODIY ALOQALAR VAZIRLIGIDA KOʻRIB ChIQISh TARTIBINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2008-04-16)

Oʻzbekiston Respublikasi Prezidentining “Oʻzbekiston Respublikasi Tashqi iqtisodiy aloqalar, investitsiyalar va savdo vazirligi faoliyatini tashkil etish toʻgʻrisida” 2005-yil 26-iyuldagi PQ-136-son qarori va Oʻzbekiston Respublikasi Vazirlar Mahkamasining “Investitsiya loyihalari hujjatlarini ishlab chiqish, ekspertizadan oʻtkazish va tasdiqlash tartibi toʻgʻrisidagi nizomni tasdiqlash haqida” 2007-yil 7-iyundagi 110-son qaroriga muvofiq Oʻzbekiston Respublikasi Tashqi iqtisodiy aloqalar, investitsiyalar va savdo vazirligi qaror qiladi: 1. 1999-yil 1-iyulda tasdiqlangan Investitsiya loyihalarining texnik-iqtisodiy asosnomalarini Oʻzbekiston Respublikasi Tashqi iqtisodiy aloqalar vazirligida koʻrib chiqish tartibi (1999-yil 9-dekabr, roʻyxat raqami 846) oʻz kuchini yoʻqotgan deb hisoblansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BOJXONA YuK DEKLARATSIYASINI TOʻLDIRISh TARTIBI TOʻGʻRISIDAGI YOʻRIQNOMAGA OʻZGARTISh VA QOʻShIMChALAR KIRITISh HAQIDA
(resolution, 2016-04-21)

Oʻzbekiston Respublikasi Bojxona kodeksining 90-moddasi (Oʻzbekiston Respublikasi Oliy Majlisi Axborotnomasi, 1998-y., № 2, 36-modda), Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasi va Oʻzbekiston Respublikasi Prezidentining 2008-yil 27-martdagi “Oʻzbekiston Respublikasining tashqi iqtisodiy faoliyatini yanada tartibga solish chora-tadbirlari toʻgʻrisida”gi PQ-823-son qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 1999-yil 24-sentabrdagi qarori bilan tasdiqlangan “Bojxona yuk deklaratsiyasini toʻldirish tartibi toʻgʻrisidagi yoʻriqnoma”ga (1999-yil 3-noyabr, roʻyxat raqami 834 — Meʼyoriy hujjatlar axborotnomasi, 1999-y., 12-son) ilovaga* muvofiq oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI JINOYAT KODEKSINING 58-MODDASIGA QOʻShIMChA KIRITISh TOʻGʻRISIDA
(code, 2008-04-11)

1-modda. Oʻzbekiston Respublikasining 1994-yil 22-sentabrda qabul qilingan 2012-XII-sonli Qonuni bilan tasdiqlangan Oʻzbekiston Respublikasi Jinoyat kodeksining (Oʻzbekiston Respublikasi Oliy Kengashining Axborotnomasi, 1995-yil, № 1, 3-modda; Oʻzbekiston Respublikasi Oliy Majlisining Axborotnomasi, 1996-yil, № 9, 144-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda; 2001-yil, № 1-2, 23-modda, № 9-10, 165-modda; 2002-yil, № 9, 165-modda; 2003-yil, № 1, 8-modda, № 9-10, 149-modda; 2004-yil, № 1-2, 18-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 9, 314-modda, № 12, 417, 418-moddalar; 2006-yil, № 6, 261-modda, № 12, 656-modda; 2007-yil, № 4, 158, 166-moddalar, № 6, 248-modda, № 9, 416, 422-moddalar, № 12, 607-modda) 58-moddasi: quyidagi mazmundagi ikkinchi qism bilan toʻldirilsin: “Jinoyatga tayyorgarlik koʻrganlik hamda jinoyat sodir etishga suiqasd qilganlik uchun jazoning muddati yoki miqdori ushbu Kodeks Maxsus qismining tegishli moddasida nazarda tutilgan eng koʻp jazoning toʻrtdan uch qismidan oshmasligi kerak. Mazkur qoida: a) oʻta xavfli retsidivistlarga, uyushgan guruh yoki jinoiy uyushma aʼzolariga nisbatan; b) tinchlik va xavfsizlikka qarshi tamom boʻlmagan jinoyatlar uchun, shuningdek quyidagilar bilan: javobgarlikni ogʻirlashtiradigan holatlarda qasddan odam oʻldirish bilan; oʻn toʻrt yoshga toʻlmaganligi aybdorga ayon boʻlgan jabrlanuvchining nomusiga tegish yoki unga nisbatan zoʻrlik ishlatib, jinsiy ehtiyojni gʻayritabiiy usulda qondirish bilan; yadroviy, kimyoviy, biologik va boshqa turdagi ommaviy qirgʻin qurolini, bunday qurol yaratishda foydalanish mumkinligi ayon boʻlgan materiallarni hamda uskunalarni kontrabanda qilish bilan bogʻliq boʻlgan jinoyatlar uchun jazolar tayinlashda qoʻllanilmaydi”; ikkinchi va uchinchi qismlari tegishincha uchinchi va toʻrtinchi qismlar deb hisoblansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
JARIMA TARIQASIDAGI JINOIY JAZONI IJRO ETISh TARTIBINI TAKOMILLAShTIRISh MASALALARI BOʻYIChA OʻZBEKISTON RESPUBLIKASINING AYRIM QONUN HUJJATLARIGA OʻZGARTISh VA QOʻShIMChALAR KIRITISh TOʻGʻRISIDA
(law, 2008-04-10)

“30-modda. Majburiy ijro etish muddatlari
Ijro harakatlari va ijro hujjatining talablari ijro hujjatining ixtiyoriy ijro etilishi uchun belgilangan muddat tugagan kundan eʼtiboran koʻpi bilan ikki oy muddat ichida sud ijrochisi tomonidan amalga oshirilishi va ijro etilishi kerak”; 4) quyidagi mazmundagi 321-modda bilan toʻldirilsin:

“321-modda. Jarima tariqasidagi jinoiy jazoni jazoning boshqa turlari bilan almashtirish
Agar hukm qilingan shaxs jazo tariqasida tayinlangan jarimani majburiy ijro etish uchun belgilangan muddatlarda toʻlashdan boʻyin tovlasa yoxud qarzdorda undiruv qaratilishi mumkin boʻlgan mol-mulk mavjud emasligi tufayli majburiy ijro etish uchun belgilangan muddat mobaynida jarimani undirishning imkoni boʻlmasa, xuddi shuningdek kechiktirish muddati tugaganidan keyin jarima toʻlanmagan yoki jarimani boʻlib-boʻlib toʻlash shartlari buzilgan taqdirda, sud ijrochisi jarima tariqasidagi jazoni jazoning boshqa turi bilan almashtirish toʻgʻrisidagi taqdimnoma bilan sudga oʻn kunlik muddat ichida murojaat qiladi”; 5) 34-moddaning 7-bandidagi “ijro etishni toʻxtatib turish” degan soʻzlar “ijro etishni toʻxtatib turish (kechiktirish)” degan soʻzlar bilan almashtirilsin; 6) 35-modda quyidagi mazmundagi 7-band bilan toʻldirilsin: “7) sud ijrochisi tomonidan sudga jarima tariqasidagi jinoiy jazoni jazoning boshqa turlari bilan almashtirish toʻgʻrisida taqdimnoma kiritilganda”; 7) 37-modda quyidagi mazmundagi 8-band bilan toʻldirilsin: “8) jarima tariqasidagi jinoiy jazoni jazoning boshqa turi bilan almashtirish toʻgʻrisida sud tomonidan ajrim chiqarilganda”. 5-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASINING YaDROVIY TERRORIZM AKTLARIGA QARShI KURASh TOʻGʻRISIDAGI XALQARO KONVENSIYAGA (NYu-YORK, 2005 YIL 13-APREL) QOʻShILIShI HAQIDA
(law, 2008-04-09)

Yadroviy terrorizm aktlariga qarshi kurash toʻgʻrisidagi xalqaro konvensiyaga (Nyu-York, 2005-yil 13-aprel) quyidagi bildirishlar va bayonotlar bilan qoʻshilinsin: 1) Konvensiyaning 7-moddasi 4-bandi boʻyicha: “Oʻzbekiston Respublikasi Konvensiyaning 7-moddasida koʻrsatilgan axborotni yuborish va olish uchun masʼul organ sifatida Oʻzbekiston Respublikasi Milliy xavfsizlik xizmati belgilanishini bildiradi”; 2) Konvensiyaning 9-moddasi 3-bandi boʻyicha: “Oʻzbekiston Respublikasi Konvensiya 9-moddasining 1 va 2-bandlarida nazarda tutilgan hollarda Konvensiyaning 2-moddasiga binoan jinoiy deb topilgan qilmishlarga nisbatan oʻzining yurisdiksiyasiga ega ekanligini bildiradi”; 3) Konvensiyaning 16-moddasi boʻyicha: “Oʻzbekiston Respublikasi Konvensiyaning 16-moddasi qoidalari Konvensiyaning amal qilishi doirasiga kiradigan jinoyatlarni sodir etganlik uchun javobgarlikning muqarrarligi ushlab berish va huquqiy yordam masalalari boʻyicha xalqaro hamkorlik samaradorligi uchun zarar yetkazmasdan taʼminlangan tarzda qoʻllanilishi kerak ekanligidan kelib chiqadi”; 4) Konvensiyaning 23-moddasi 2-bandi boʻyicha: “Oʻzbekiston Respublikasi oʻzini Konvensiyaning 23-moddasi 1-bandi qoidalari bilan bogʻlangan deb hisoblamasligini bayon etadi”.
OʻZBEKISTON RESPUBLIKASI BOJXONA ChEGARASIDAN OʻTAYOTGAN ShAXSLARNI KOʻZDAN KEChIRISh TARTIBI TOʻGʻRISIDAGI YOʻRIQNOMAGA OʻZGARTIRISh KIRITISh HAQIDA
(resolution, 2016-04-21)

Oʻzbekiston Respublikasining “Oliy Majlisning Inson huquqlari boʻyicha vakili (ombudsman) toʻgʻrisida” va “Oʻzbekiston Respublikasi Oliy Majlisi Qonunchilik palatasi deputatining va Senati aʼzosining maqomi toʻgʻrisida”gi qonunlariga asosan, Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi bojxona chegarasidan oʻtayotgan shaxslarni koʻzdan kechirish tartibi toʻgʻrisidagi yoʻriqnomaga (2004-yil 2-fevral, roʻyxat raqami 1307 — Oʻzbekiston Respublikasi qonun hujjatlari toʻplami, 2004-yil, 5-son, 58-modda) ilovaga muvofiq oʻzgartirish kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin. 3. Mazkur qarorning ijrosini nazorat qilish Davlat bojxona qoʻmitasi raisining birinchi oʻrinbosari Sh. Xayrullayev zimmasiga yuklatilsin. 3-bandning ikkinchi xatboshi quyidagi tahrirda bayon etilsin: “Oʻzbekiston Respublikasi Prezidenti va sobiq Prezidenti, shuningdek, xizmat vazifasini bajarish bilan bogʻliq boʻlgan holda bojxona chegarasidan oʻtayotgan Oʻzbekiston Respublikasi Oliy Majlisi Qonunchilik palatasi deputatlari va Senati aʼzolari, Qoraqalpogʻiston Respublikasi Joʻqorgʻi Kengesi deputatlari, Oliy Majlisning Inson huquqlari boʻyicha vakili (ombudsman) hamda Oʻzbekiston Respublikasi Vazirlar Mahkamasining aʼzolari bojxona nazoratining “Shaxsni koʻzdan kechirish” shaklidan ozod qilinadi”.
OʻZBEKISTON RESPUBLIKASI FUQARO AVIATSIYASINING AVIATSIYA XODIMLARINI TIBBIY KOʻRIKDAN OʻTKAZISH TOʻGʻRISIDAGI NIZOMGA OʻZGARTISH KIRITISH HAQIDA
(order, 2026-03-25)

Oʻzbekiston Respublikasi fuqaro aviatsiyasi faoliyatini tartibga soluvchi normativ hujjatlarni takomillashtirish maqsadida IKAO standartlari va tavsiyalarini inobatga olib, buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2002-yil 4-oktabrdagi 128-son buyrugʻi bilan tasdiqlangan Oʻzbekiston Respublikasi fuqaro aviatsiyasining aviatsiya xodimlarini tibbiy koʻrikdan oʻtkazish toʻgʻrisidagi nizomga (2002-yil 2-noyabr, roʻyxat raqami 1186) ilovaga* muvofiq oʻzgartish kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
“SUD HUJJATLARI VA BOShQA ORGANLAR HUJJATLARINI IJRO ETISh TOʻGʻRISIDA”GI OʻZBEKISTON RESPUBLIKASI QONUNINING 47-MODDASIGA QOʻShIMChA KIRITISh HAQIDA
(law, 2008-04-09)

1-modda. Oʻzbekiston Respublikasining 2001-yil 29-avgustda qabul qilingan “Sud hujjatlari va boshqa organlar hujjatlarini ijro etish toʻgʻrisida”gi 258-II-sonli Qonunining (Oʻzbekiston Respublikasi Oliy Majlisining Axborotnomasi, 2001-yil, № 9-10, 169-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 8, 367-modda) 47-moddasi quyidagi mazmundagi toʻqqizinchi qism bilan toʻldirilsin: “Investor bilan davlat mulkini boshqarish boʻyicha vakolatli davlat organi oʻrtasida tuzilgan shartnomaga muvofiq investitsiya majburiyatlari sifatida kiritilayotgan mablagʻlar va boshqa mol-mulk investitsiya davri mobaynida qarzdorning ilgari yuzaga kelgan qarzini qoplash hisobiga majburiy tartibda undirib olinmaydi”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
OʻZBEKISTON RESPUBLIKASI FUQAROLIK PROTSESSUAL KODEKSINING 2382-MODDASIGA OʻZGARTISh VA QOʻShIMChA KIRITISh TOʻGʻRISIDA
(code, 2018-04-01)

1-modda. Oʻzbekiston Respublikasining 1997-yil 30-avgustda qabul qilingan 477-I-sonli Qonuni bilan tasdiqlangan Oʻzbekiston Respublikasining Fuqarolik protsessual kodeksi (Oʻzbekiston Respublikasi Oliy Majlisining Axborotnomasi, 1997-yil, № 9-songa ilova; 2001-yil, № 1-2, 11-modda; 2004-yil, № 1-2, 18-modda, № 9, 171-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 8, 367-modda) 2382-moddasiga quyidagi oʻzgartish va qoʻshimcha kiritilsin: 1) 2-band quyidagi tahrirda bayon etilsin: “2) agar talab yozma bitimga asoslangan va qarzdor tomonidan tan olingan boʻlsa, shu jumladan, agar kommunal xizmatlar toʻlovi boʻyicha qarzni undirish haqidagi talab arz qilingan boʻlsa”; 2) quyidagi mazmundagi 4-band bilan toʻldirilsin: “4) agar hisoblangan, lekin xodimga toʻlanmagan ish haqini va unga tenglashtirilgan toʻlovlarni undirish haqidagi talab arz qilingan boʻlsa”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.